આણંદ શહેરમાં બાકરોલ ટી પોઇન્ટથી નવા બનેલા ડેડ કેનાલવાળા રોડ પર તંત્રની પોલ ખુલી જતાં જે ખાડાઓમાં પાણી ભરાયા હતા તે પાણીને ડંકી વડે ખેંચીને બહાર કાઢયા બાદ આ ખાડાઓમાં તાત્કાલિક સમારકામ હાથ ધરાયું. આ ઉપરાંત વિદ્યાનગરમાં બાકરોલ રોડ પર આવેલા હરિઓમનગર પાસે રોડ સાઇડે ગટર માટે જે ખોદકામ કરેલું તે રોડ નવો બનાવાયો હતો પરંતુ ગતરાત્રે પડેલા ધોધમાર વરસાદથી રોડ સાઇડે મોટા મોટા ભૂવા પડી જતાં વાહનો તેમાં ઉતરી જાય તેવી પરિસ્થિતિ સર્જાઇ છે. ગટરનું કામ કર્યા બાદ જોઇએ તેવું પુરાણ નહીં કરતાં ભૂવાનું સર્જન થયું છે જેના કારણે સ્થાનિકો મુશ્કેલીમાં મુકાયા છે.